# **МОДЕЛ УГОВОРА**

**О ИСПОРУЦИ ЕЛЕКТРИЧНЕ ЕНЕРГИЈЕ**

Закључен дана \_\_\_\_\_\_\_\_\_\_\_\_\_\_\_\_ године број: \_\_\_\_\_\_\_\_\_\_\_\_\_\_\_\_\_\_ кoд Наручиоца у Оџацима између**:**

1.**ПРЕДШКОЛСКА УСТАНОВА ''ПОЛЕТАРАЦ'' ОЏАЦИ, Ж.Зрењанина бб,** матични број 08007578, ПИБ 101428874, коју заступа директор Јелена Селак (у даљем тексту: Наручилац) с једне стране

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**,**матични број \_\_\_\_\_\_\_\_\_\_\_\_\_\_\_\_\_\_\_\_\_\_, ПИБ \_\_\_\_\_\_\_\_\_\_\_\_\_\_\_\_\_\_\_\_\_ , коју заступа овлашћено лице за потписивање уговора \_\_\_\_\_\_\_\_\_\_\_\_\_\_\_\_\_\_\_(у даљем тексту: Испоручилац).

Заједнички назив за потписнике овог Уговара је,,Уговорне стране”.

**Члан 1.**

Уговорне стране сагласно констатују:

- Да је Наручилац, на основу члана 52. Закона о јавним набавкама(„Сл.гласник РС“ 91/2019 ) спровео oтворени поступак јавне набавке – набавка електричне енергије, број 0002/2021;

- Да је понуђач доставио понуду број \_\_\_\_\_\_\_, од \_\_\_\_\_\_\_\_\_2021. године,заведену код наручиоца под бројем\_\_\_\_\_\_\_\_\_\_\_(попуњава наручилац) од\_\_\_\_\_\_\_\_\_\_\_ (попуњава наручилац) и саставни је део овог уговора,

- Да је наручилац , на основу понуде снабдевача, у складу са чланом146.Закона донео одлуку о додели уговора бр.\_\_\_\_\_\_\_\_\_\_ (попуњава наручилац)од \_\_\_\_\_\_\_\_\_\_\_\_\_\_\_ (попуњава наручилац), изабрао снабдевача за испорукуелектричне енергије.

**Члан 2.**

Предмет овог уговора је купопродаја електричне енергије.

Испоручилац се обавезује да Наручиоцу испоручи електричну енергију а Наручилац да преузме и плати електричну енергију испоручену по јединичним ценама из усвојене понуде која се налази се у прилогу овог уговора и чини његов саставни део а за мерна места приказана у табели

|  |  |  |
| --- | --- | --- |
| **Ред. бр** | **Адреса мерног места-испоруке** | **ЕД БРОЈИЛО** |
|
| **1** | Прохора Пчинског 77, Kаравуково | 61751890 |
| **2** | Марка Орешковића 85, Б.Грачац | 60553076 |
| **3** | Жарка Зрењанина бб, Оџаци | 62588144 |
| **4** | Видовданска 20, Оџаци | 62550821 |
| **5** | Маршала Тита 23, Лалић | 658193368 |

**Члан 3.**

Уговорне стране су сагласне да се продаја и преузимање и плаћање електричне енергије, која је предмет овог уговора, изврши на следећи начин:

Врста продаје: стална и гарантована,потпуно снабдевање електричном енергијом са балансном одговорношћу.

Капацитет испоруке: на основу остварене потрошње Наручиоца за све електроенергетске објекте Наручиоца.

Период испоруке: Период испоруке добара је 12 месеци од дана завршетка законске процедуре промене снабдевача, односно 12 месеци од дана примене уговора уколико снабдевач остане исти као у 2020. Години.

Количина енергије:према стварно испорученој количини електричне енергије за обрачунски период на местима примопредаје током периода снабдевања.

Место испоруке:сва мерна места Наручиоца прикључена на дистрибутерски систем у категорији потрошње ниског напона и широке потрошње из техничког описа конкурсне документације.

Испоручилац сноси све ризике, као и све припадајуће и зависне трошкове у вези са преносом и испоруком електричне енергије до места испоруке.

Наручилац задржава право да за место испоруке одреди и додатне локације, уколико у свом пословању стекне право да користи и додатне објекте.

Рок испоруке: до годину дана од дана закључења уговора о потпуном снабдевању од 00:00 h до 24:00 h.

**Члан 4.**

Испоручилац се обавезује да врсту и ниво квалитета испоручене електричне енергије буде у складу са Правилима о раду преносног система ("Службени гласник РС", бр. 79/2014),

Испоручилац се обавезује да испоручи електричну енергију у складу са Правилима о раду тржишта електричне енергије (''Сл.Гласник РС'' бр.120/2012 и 120/2014), Правилима о раду преносног система и изменама и допунама Правила о раду преносног система (''Сл.Гласник РС'' бр.79/2014), Правилима о раду дистририбутивног система и Уредбом о условима испоруке електричне енергије("Сл.Гласник РС" бр.63/2013 и 91/2018) односно у складу са свим важећим законским иподзаконским прописима који регулишу испоруку електричне енергије.

**Члан 5.**

|  |
| --- |
| Цена за процењене количине из понуде више и ниже тарифе и јединствене тарифе без ПДВ-а \_\_\_\_\_\_\_\_\_\_\_\_\_\_\_\_\_\_\_\_ дин., |
| Цена за процењене количине из понуде више и ниже тарифе и јединствене тарифе са ПДВ-ом \_\_\_\_\_\_\_\_\_\_\_\_\_\_\_\_\_\_\_\_ дин.  Укупна вредност уговора обухватиће цену електричне енергије и све зависне трошкове ( трошкове приступа и коришћења система за пренос електричне енергије, трошкове приступа и коришћења система за дистрибуцију електричне енергије, накнаде за подстицај повлашћених произвођача електричне енергије, као и акцизу за електричну енергију за крајњу потрошњу) а највише до износа од 1.725.000 динара без пдв-а, односно 2.070.000 динара са пдв-ом. |

Цена је фиксна и не може се мењати.

Обавезе Наручиоца из овог уговора које доспевају у овој буџетској години биће реализоване највише до износа финансијских средстава која су опредељена за ту намену у финансијском плану за 2021.

Обавезе Наручиоца из овог уговора које доспевају у наредној буџетској години биће реализоване највише до износа финансијских средстава која ће наручиоцу бити одобрена за ту намену у наредној буџетској години.У супротном Уговор престаје да важи, без накнаде штете због немогућности преузимања и плаћања обавеза од стране наручиоца.

Цена се може мењати уколико дође до промене цена електричне енергије, на коју је дата сагласност од странеАгенције за енергетику РС.

У цену из члана 1.овог уговора нису урачунати трошкови приступа и коришћења система за пренос електричне енергије, нити трошкови приступа и коришћења система за дистрибуцију електричне енергије, као ни накнаде за подстицај повлашћених произвођача електричне енергије,акцизе.

**Члан 6.**

Обрачун и наплата испоручене количине електричне енергије врши се по наведеној јединичној цени а према ставрно испорученој количини електричне енергије за обрачунски период на местима примопредаје током периода снабдевања.

Испоручилац се обавезује да трошкове услуге приступа и коришћења преносног дистрибутивног система ,односно трошкове накнаде за подстицај повлашћених произвођача електричне енергије фактурише у оквиру рачуна сваког месеца на основу обрачунских величина за места примопредаје и то :

Трошкови приступа систему електричне енергије се обрачунавају применом Одлуке о цени приступа систему за пренос електричне енергије, односно применом Одлуке о цени приступа дистрибутивном систему.Одлука о цени приступа систему се примењује на обрачунске величине за тарифне ставове за место примопредаје Наручиоца, добијене од оператора система.

Трошкови накнадa за подстицај повлашћених произвођача електричне енергијесе обрачунава као производ укупно измерене активне електричне енергије у обрачунском периоду изражене у kWh и висине накнаде која се утврђује у складу са прописима Републике Србије, изражене у дин/ kWh.

У случају да уговорене стране нису сагласне око количине продате односно преузете електричне енергије као валидан податак користиће се податак оператора преносног система.

**Члан 7.**

Укупна вредност овог уговора обухвата цену електричне енергије, трошкове услуге приступа и коришћења преносног дистрибутивног система, трошкове накнаде за подстицај повлашћених произвођача електричне енергије, и не може да пређе износ средстава предвиђен Финансијским планом наручиоца за ове намене за 2021. и 2022. годину.

**Члан 8.**

Испоручилац издаје Наручиоцу јединствен рачун са исказаном испорученом електричном енергијом, трошковима приступа систему електричне енергије, Накнадом и ПДВ-ом најкасније у року од 3 (три) дана по добијању месечног извештаја од оператора система о очитавању обрачунских мерних места.

Испоручилац доставља Наручиоцу рачун путем поште, најкасније до 10. у текућем месецу за претходни месец.

Наручилац ће извршити плаћање на банкарски рачун Испоручиоца број\_\_\_\_\_\_\_\_\_\_\_\_\_\_\_\_код банке\_\_\_\_\_\_\_\_\_\_\_\_\_\_\_\_\_\_\_\_по писменим инструкцијама назначеним у самом рачуну позивом на број рачуна који се плаћа.

Сматраће се да је Наручилац измирио обавезу када Испоручиоцу уплати на рачун укупан износ задужења по издатом рачуну за утрошену електричну енергију.

У случају на Наручилац не плати рачун из става 1.овог члана Испоручилац ће за период доцње обрачунати затезну камату прописану законом.

О промени цена и других услова продаје, Испоручилац обавезан да непосредно обавести Наручиоца, најкасније петнаест дана пре примене измењених цена или услова продаје, изузев у случају снижења цена и давања купцу повољнијих услова продаје.

Наручилацима право на раскид, односно отказ уговора о продаји ако неприхвата измењене услове продаје или измењене цене.

**Члан 9.**

На испостављен рачун Наручилац може поднети приговор у року од 8 (осам) дана од дана добијања рачуна.

Приговор Наручиоца на рачун продавца не одлаже обавезу плаћања рачуна.

Испоручилац је дужан да приговор реши у року од 8 (осам) дана од дана пријема приговора. У случају да је приговор основан, Испоручилац ће извршити одговарајуће исправке рачуна и доставити их Наручиоцу у року од 8 (осам) дана од дана пријема приговора.

У случају да Испоручилац одлучи да приговор није основан, о томе ће писаним путем обавестити Наручиоца уз образложење одлуке о приговору.

**Члан 10.**

Испоручилац је дужан да Наручиоцу обезбеди резервно снабдевање у складу са чланом 145.и 146 Закона о енергетици ("Сл.Гласник РС" бр.145/2014 и 95/2018).

**Члан 11.**

Испоручилац и Наручилац могу бити ослобођени од одговорности за накнаду штете у случају више силе.

Виша сила ослобађа Испоручиоца обавезе да испоручи, а Наручиоца да преузме количине електричне енергије, утврђене Уговором за време њеног трајања.

Као виша сила, за Уговорне стране, сматрају се непредвиђени природни догађаји који имају значај елементарних непогода (поплаве, земљотреси, пожари и сл.), као и догађаји и околности који су настали после закључења овог уговора који онемогућавају извршење уговорних обавеза, а које уговорна страна није могла спречити, отклонити или избећи.Под таквим догађајима сматрају се и акти надлежних државних органа и оператора система донети у складу са правилима о раду система, а у циљу обезбеђивања сигурности електроенергетског система.

Уговорна страна која је погођена деловањем више силе обавезна је да обавести другу уговорну страну телеграмом, маилом или факсом о настанку, врсти и трајању више силе уколико се њено трајање може предвидети, као и да предузме потребне активности ради ублажавања последица више силе.

За време трајања више силе, права и обавезе Уговорних страна мирују и не примењују се санкције за неизвршење уговрних обавеза.

Уговорна страна погођена вишом силом обавезна је да докаже настанак више силе веродостојним документом издатим од стране надлежних органа, уколико то није ноторна чињеница.

У случају да догађај више силе ефективно спречавају Уговорне стране да извршавају своје обавезе, за период дужи од једног месеца, Уговорне стране ће споразумно одлучити о даљој примени овог Уговора. Уговорна страна код које није наступила виша сила има право на раскид овог Уговора без обраћања суду кад о томе писаним путем (препорученим писмом, телеграмом, меилом, факсом) обавести другу уговорну страну.

**Члан 12.**

Уговорне стране су сагласне да евентуалне спорове до којих дође током спровођења уговора решавају споразумно, а ако то не буде могуће, прихватају надлежност суда опште надлежности у односу на туженог.

**Члан 13.**

Уговор се закључује на период од 12 (дванаест ) месеци а примењује се почев од од дана завршетка законске процедуре промене снабдевача, односно од 01.04.2021.год. уколико снабдевач остане исти као у 2020. Години.

**Члан 14.**

На сва питања која нису уређена овим Уговором примењиваће се одредбе Закона о облигационим односима Републике Србије, Закона о енергетици и других закона и подзаконских прописа којима се регулише рад енергетских субјеката, енергетске делатноси и функционисања тржишта електричне енергије у Републици Србији.

**Члан 15.**

Уговор је сачињен у 4 (четири) истоветних примерака, од којих свака уговорна страна задржава за своје потребе по 2 (два) примерка.Сваки уредно потписан и оверен примерак уговора представља оригинал и производи једнако правно дејство.